
Heidi Svenningsen Kajita 


Vi kan ikke tale om gren omstilling uden одза at tale om social 
og økonomisk omstilling. Det fortæller de, der arbejder med og 
bor i de almene boligomráder, om i deres fortaellinger om mislig- 
holdelse, nedrivninger, stigmatisering og silo-tænkning igennem 
tiderne. Der er behov for at gentænke demokratiske tilgange til 
byplanlægning og arkitektur. Medierne rapporterer om fejlslagne, 
problemfyldte såkaldte ”parallelsamfund”. Samtidig satses der fra 
politisk side på udviklingen af den almene sektor. Men hvordan 
kan arkitekter og byplanlæggere byde ind med løsninger for en 
bedre fremtid og samtidig forholde sig nysgerrigt, omsorgsfuldt 
og ansvarligt til beboere, der dagligt holdes fast i problemer og 
stigmatisering, og som må ty til brok og klager for at vise vej til en 
mere bæredygtig fremtid? 


Manuskriptet Klager i praksis samler fortællinger af folk, der ar- 
bejder med brok og klager fra ret så forskellige positioner inden 
for den almene sektor. | 2023 interviewede jeg tre arkitekter, en 
social vicevært, to landskabsarkitekter, en byplanlægger, en ejen- 
domsleder, en historiker, en kommunikationschef og en forsker, 
der også er aktiv i foreningsarbejde. Manuskriptet baseres også 
på historier fortalt af beboere og boligaktivister på seminaret Om- 
sorg for planer: fortællinger om parallelsamfundspakken, som jeg 
afholdt som del af gruppen Aktion Arkiv i 2021. 


Det går som regel godt i de processer, hvor beboeres positive 
engagement inddrages i planlægning og design af boligområ- 
der, men det er svært at håndtere - ja, det svære, mere kritiske 
engagement. Klager er besværlige og langsommelige sociale 
processer, som beboere kender fra deres sanselige, virkelige, om- 
sorgs- og problemfyldte hverdagspraksisser. Manuskriptet skrevet 
sammen med dramatiker Rosa Sand skaber derfor et muligheds- 
rum for nysgerrighed efter dette besværlige arbejde, der finder 
sted både i medieret form og i møder mellem mennesker. Den kre- 

ative bearbejdning af forskellige menneskers beskrivelser af deres 
— både betalte og ikke-betalte — arbejde med klager og brok 
viser, at det er på spil i plantegninger, fokuslister, følgegrupper, 
ventelister, mødelokaler, opgange og køkkener, love, beslutnings- 
lister, handleplaner og mails m.v. 


Klager vinder gehør i disse år. Blandt andre har den feministiske 
filosof Sarah Ahmed i bogen Complaint! (2021) vist, at klagesa- 
ger ikke nemt følger de utilitaristiske arbejdsgange, som viden og 
institutioner er bygget på. Menneskelige problemer er ikke sådan 
lige at inddrage i professionaliserede arbejdsgange. Vores dra- 
matiserede indslag peger også på, at bureaukratiske dokumenter, 
procedurer og systemer har det med at blokere individers svære 
og knudrede praksisser. Fra historien ved vi, at det ofte er gennem 
omveje, man kan indskrive det rodede og ikke-katalogiserbare, 
såsom beboeres småsnak, brok og sociale processer, i arkitektu- 
rens systematiserede papirarbejde. Vores fortælling fejrer de om- 
veje. Formatet er et sákaldt Roadmap, et strategidokument, som 
både præsenterer en ambitiøs vision og de trin, der skal tages for 
at virkeliggøre aspirationerne om at skabe rum for de besværlige 
klager. 


Roadmap-formatet leder os her gennem flere blindgyder end 
motorveje i fortællinger om, hvordan de involverede kan imø- 
dekomme og arbejde med hinanden. Roadmap'et kombinerer 
paradokset omkring en professionaliseret løsningsoptik med de 
kontinuerlige hårdknuder, der lader til at være klagearbejdets 
foretrukne modus. Gennem dialoger, snak og oplæsninger af lister 
og beskrivelser kommer manuskriptet omkring arbejdsbetingelser 
og faglige teknikker. Arbejdet med de besværlige beklagelser er 
baseret på folks oprigtige interesse, visioner og erfaringer med 
menneskelige relationer og miljøer i almene boligområder. Road- 
map-fortællingen peger derfor ikke i retning af en ideel løsning, 
men mod en langsom praksis, hvor det tilbagevendende besvaerli- 
ge får plads i snørklede ruter. 


[ 5 ] KLAGER I PRAKSIS 


TAK 


Jeg vil gerne sige mange tak til alle interviewpersoner for at dele 
jeres ord og lade Rosa og jeg bruge dem kreativt og uden henvis- 
ninger i manuskriptet. Uden jeres ord kunne vi ikke have forestillet 
os den dramatiserede fortaelling her, og selvom vi ikke har fået 
alle pointer og perspektiver med, har interviewene med jer hjulpet 
os fil at forstå, hvordan vi som borgere - både fagfolk og beboe- 
re — bedre kan samarbejde om klager i praksis. Tak til: 


Aske Tybirk Kvist 

Gitte Juul 

Kris Nilsson 

Mette Jo Leisner 

Mette Prag 

Michael Willumsen 

Mikkel Høghøj 

Søren Nielsen 

Tobias Hentzer Dausgaard 


Også tak til dem der har valgt at deltage uden navn. Interviews er 
udført af Heidi Svenningsen Kajita, som del af forskningsprojektet 
Klager i praksis. Flere har ikke ønsket at deltage, fordi de ikke 
mener at beklagelser, brok og klager er en del af deres arbejde; 
bare ikke har ønsket at deltage med eller uden anden begrundel- 
se; eller ikke har ikke svaret på mails. Herudover tak til: 


Alex Young Pedersen 

Beata Hemer 

Elsebeth Frederiksen 

Fatma Tounsi 

Marie Northroup Christensen 

Søren-Emil Schött 

Alle er boligaktivister, der deltog i panel på seminaret Omsorg 
for planer: fortællinger om parallelsamfundspakken (2021) 
organiseret af Aktion Arkiv. Se www.aktionarkiv.org 

SCENE 1 


(Man ser fortælleren i et kontor med papirstakke, papirkugler, genbrugsposer, com- 
puter, og kaffekopper. Fortællerens telefon ringer. De ser på den.) 


FORTÆLLEREN 


Nej tak! 


(Fortælleren tager telefonen, og forsager hurtigst muligt at komme til at lægge pá.) 


Nej tak! 


Ja, hallo? Jeg ønsker ikke at deltage. Jeg er blevet spurgt, om jeg 
ville deltage, men jeg takker nej. Hvorfor? En del af mig siger nej, 
fordi jeg ikke mener, at beklagelser, brok og klager er en del af 
mine arbejdsopgaver. En del af mig har ikke ønsket at deltage — 
med eller uden anden begrundelse. En del af mig svarer slet ikke 
på dine mails. 


Nej. Det er ikke mig, du skal tale med. Jeg er byplanlægger og 
beboer. Jeg er arkitekt, social vicevært, historiker og landskabs- 
arkitekt. Jeg er boligaktivist, foreningsaktiv og forsker. Jeg er også 
ejendomsleder og arbejder med kommunikation. Og konflikt- 
håndtering, borgerinddragelse, bæredygtighed og klimatilpas- 
ning. Jeg har flere uddannelser bag mig og mange års erfaring. 
Men klager, nej, de ligger ikke inden for mine bundne opgaver. 


(Til kameraet) 


Der er bare rigtig mange beklagelser og brok, og beboerne truer 
også med egentlige klagesager. Jeg vidste jo ikke, at deres have 
ligger lige der, hvor vi vil anlægge det nye mødested. Det skulle 
styrke fællesskabet. Jeg forstår frustrationen. Det er vel deres bo- 
ligområde. Og nu får jeg at vide, at de har søgt aktindsigt. Og 
hvad koster det ikke. Altså, systemisk er der noget helt skævt. 

Figur 1: klagens (om)veje. Illustration af Heidi Svenningsen Kajita, 2024. 

(I telefonen) 
Hmm. Men jo...beboernes medbestemmelse er vel et centralt an- 
liggende i almenboligloven... 


(Fortælleren drikker sin kaffe, stirrer på telefonen og lægger den fra sig med dårlig 
samvittighed, ser ud over sine mange mapper, papirer, skuffer. Overvejer sine mulig- 


heder.) 


Jeg prøver at finde klagens vej i vores arbejde i systemet, i proce- 
durer, i teknikker. I praksis. 


(Finder rapport med illustration af 'Klagens (om)veje’ frem på skrivebordet.) 


Lad os se. Her: ”Klager i Praksis”. 

SCENE 2 


SYSTEMET 


(Fortælleren bladrer igennem rapporten. Heri finder de en kuvert med en lille stak 
klagelister.) 


(Close-up af hænder, der bladrer gennem stakken. Fortælleren læser uddrag op og 
reflekterer over dem.) 


FORTÆLLEREN 


Hundelort. Der er utrolig mange klager omkring hundelort. Og 
knallerter. Og hærværk. At der bliver tisset i opgangen, for eksem- 
pel, det var et issue på et tidspunkt, at børn tissede i opgangen, 
og det er jo, fordi de ikke kan komme ind i deres egen opgang 

og der ikke bliver svaret. De her klager handler jo både om noget 
meget lokalt, men bliver også knyttet til nogle bredere samtidige 
forestillinger omkring problematisk ungdom, for eksempel. 


Katten. Har kattene de bedste forudsætninger? 
Småting og hele systemet. De der småting, der kommer op, altså. 


Parkering. Kan det gå ud over parkeringspladserne? Det er mikro- 
konflikter, der kommer til udtryk gennem de her klager. 


Naboerne. Man har måske gået og været traet af noget, men kla- 
ger er lige så meget en del af dét at bo der, som det er, at der er 
en konkret ting, man gerne vil fikse. 


Lad os se... 


Dyrkningshaver. Nogle er virkelig interesserede, og så kører det et 
stykke tid, og så fader det lidt ud, fordi så er der nogen, der flytter, 
eller det ... et eller andet andet, folk taber interessen eller sådan 
noget, så kan man jo så plante noget ... nogle stauder der i stedet 
for, eller hvad man nu kan, eller nedlægge det. 

En klage over nedrivning. Der stár: "Vores sidste barn blev faktisk 
født i den pågældende lejlighed, som nu står til at skulle rives ned. 
Det her går tilbage til 2018, hvor lovgivningen trådte i kraft, og 
jeg var måske naiv i min forestilling om, at en bolig er en menne- 
skeret og noget, man kan tage for givet. Det var det jo på ingen 
måde, gik det pludselig op for os. Jeg sad til en børnefødselsdag 
med min mellemste pige, og så kom den her nyhed ligesom ind, 
og den begyndte at dukke op i alle medierne. Vi snakkede sam- 
men, forældrene til denne her fødselsdag, og det kom hun så til 

at overhøre, så hun brød pludselig bare sammen og gav sig til at 
graede, fordi hun fattede jo nu, at hendes barndomshjem åbenbart 
stod til at skulle rives ned.” 


(Fortælleren taber stakken af papirer, der nu er helt uoverskuelig. De er stresset. Går 
i stå. Ser så på Pias plan.) 


Pias plan var jo lidt en buffet af alle de ting, man overhovedet 
kunne drømme om - det var ikke en sådan konsolideret ... at der 
skal plantes en lund, som er den her akse af den her type af træer. 
Det var mere et billede af alle de oplevelser, hun havde haft med 
naboens børn, som hun havde været nede og plante blomster 
med, eller andre observationer, hun havde gjort sig rundtomkring 
i området, om det, der skabte liv i gårdrummene. Så ja, Pias plan 
blev lige så meget et udgangspunkt for samtale. 


(Fortælleren overvejer at gå ud og tale med borgerne, ser mod døren, hvisker:) 
Det handler ... om at få spurgt borgerne i de første faser: Hvad er 
det her for et sted, hvad skal det kunne, hvordan bruger du det her 
sted i dag, hvem bruger du det sammen med? - så vi ikke får la- 
vet noget, som rådgiverne tror er det rigtige for det her område. 

(Ser på tegningen) 
Som beboer vil man gerne vide: ”Hvorfor skal jeg være med i det 
her arbejde? Hvad får jeg af indflydelse? Bruger du det, jeg siger, 
til noget?” 


Ellers har man andet at lave. 


Figur 2: Klageliste 1. Illustration af Heidi Svenningsen Kajita, 2024. 

Figur 3: Klageopslag. Illustration af Heidi Svenningsen Kajita, 2024. 

Figur 4: Klageliste 2. Illustration af Heidi Svenningsen Kajita, 2024. 

Figur 5: Klageliste 3. Illustration af Heidi Svenningsen Kajita, 2024. 

Figur 6: Pia's Plan. Illustration af Pia Wiborg. 

SCENE 3 


RE ER BE 
BOERNE 


(Voiceover, mens der lægges forskellige avisartikel-illustrationer ud på skrivebordet.) 


FORTÆLLEREN 


Hvis vi snakker almene boliger, så har de været enormt stigmati- 
serede. Det er blevet værre af, at vi har et samfund, der er blevet 
mere polariseret. Hvis du ser på de narrativer, der kommer ud af 
sådan en polarisering ... de bliver meget hurtigt "ghettofiserede". 
De narrativer, der er i den offentlige debat... Det handler hele ti- 
den om at komme ud af ghettoen. Hvorfor skal du hele tiden flyg- 
te fra noget? Så har du jo stigmatiseret det, som om det er værd at 
flygte fra. I stedet bliver du jo nødt til at gå ind og se på, hvordan 
er det, man kan leve i det med et værdigt liv og et godt liv. Så der 
er jo et helt narrativ, der skal aendres omkring det her ... Det er 
borgerne i de her områder, der faktisk skal være med til at define- 
re: Hvordan gør jeg det her til et godt sted at være? Og hvordan 
slipper jeg den der stigmatiserende fortælling? 


Men problemet er jo, at de her områder bliver omdannet, ikke for 
dem, der bor der, men for dem, der skal bo der i fremtiden. 
Præmissen for de der møder, der skal inddrage borgere i spørgs- 
mål om fx renovering, nedrivning og omdannelse, og det, man 
kan diskutere på de der meder, stemmer ikke overens med det ... 
som de lokale gerne vil snakke om. 


Dem, jeg har siddet til møde med, de er dybt indignerede over 
praemissen, over, at de ikke kan ... at der ikke er et rum, hvor man 
rent faktisk kan diskutere. Man skal jo ikke tage fejl, mange af de 
borgere, der sidder med, er altså ... det er naturforeningsfolk, det 
er fredningsfolk, det er — altså, højt professionelle folk, det er jo 
ikke bare hr. og fru et eller andet, der ikke kan se på en tegning. 
Altså det er en blandet skare, og jeg har oplevet at sidde til de 
der konkurrence-overleveringer, hvor der næsten blev talt ned til 
folk, der sidder og lytter, på sådan en måde, hvor man taenker, 
hallo, altså! 

Men man kan sige, at medbestemmelse kun gaelder, for så vidt vi 
med beboerstemmer accepterer grundpraemissen og siger ja til 
helhedsplanen. Det 'ja' er adgangen til samarbejdet og til at fà 
lov til at sidde og snakke lidt med nogle arkitekter. Siger vi ‘ja’ til 
praemissen, så er det okay, så er vi med i processen. Når vi siger 
nej til præmissen, så tror jeg, at vi mere eller mindre bliver sat 
uden for den proces. 


Det er en rigtig god investering at sørge for, at beboerrepræ- 
sentanterne i det byggeudvalg, der følger en renoveringssag, er 
velinformerede, og at de har medejerskab, og at man i det hele 
taget står til rádighed for dem. Det er jo også min pointe ... at 
selvom vi har kontrakt med boligorganisations forretningsferende, 
så er det altså ikke dem, der er vores kunder. Det er ikke dem, vi 
skal servicere primaert. Vores bygherre er beboerne. 

Figur 7: Lisbeth's læserbrev om diskrimination, tvangsflytninger og "betonjungle". 
Visuel transskribering af Heidi Svenningsen Kajita, 2024. Laeserbrev oprindeligt bragt i 
Information 14. december 2020. Med tilladelse fra Lisbeth Saugmann. 


Figur 8: "Danmarks skenneste by" blev til "betonslum"og "hárd ghetto." Visuel 
transskribering af Heidi Svenningsen Kajita, 2024. Artikel af Nikolaj Bjørn Marcussen 
oprindeligt bragt i Ejendomswatch, 25.07.2022. 

SCENE 4 


HARD- 
KNUDER 

(Voiceover, mens fortælleren trækker sig langsomt rundt i en masse af papirer, 
ledninger, skraldeposer, hundesnore, kaffekopper, gulvmopper, klude og spande. 
De forsøger at acceptere, at det er tungt og besværligt. De er udmattet og vrøvler 
og forklarer og vrøvler og forklarer.) 


FORTÆLLEREN 


Er det mit ansvar, at tingene går galt? Det er en udvidet arkitek- 
trolle. Ja, det er det. For jeg er jo ikke bare den, der vil ... Аг, de 
dér skal ikke stå på trappen, de skal ikke ... Jeg prever at trække 
projekterne hen i en eller anden retning, der også er fysisk ... 
Men jeg bruger en hel masse andre kompetencer ... Ja. Når du 
har en byggesag, så er der jo en milliard forskellige fagligheder 
og roller og også dét at være ... at have en forståelse for, hvor... 
ЕЙ, hov her var kontrakten. Så de ser .. det дег... synlige i det 
kaotiske liv, ikke? Nu switcher jeg fra at være rådgiveren til at 
være facilitatoren eller til at være konfliktmaegleren eller … Det er 
lidt et nederlag, at noget er gået i hårdknude og ikke vil lykkes. 
Det bliver meget langsomt af det, og du skal også have tid til, 

at det bliver ekstremt langsomt, og lade alle mulige problemer 
folde sig ud og tænke, at ”alle problemer er legitime i udgangs- 
punktet”. Jeg har en faciliterende, altså en understøttende rolle. 
Ja. Lad folk forholde sig til hinandens problemer. Forholde sig til 
drift og bestyrelse og alt muligt andet, for de ser jo kun det ydre 
- skraldespandene står i opgangene, indkøbsvogne flyder over 
det hele, selvom de har fået det at vide hundredvis af gange, 

så sker der ikke noget. Og jeg har sagt det 5 gange - at den 
branddør skal holdes lukket. Det er også det boligsociale. Altså 
det, at der sidder nogen, som virkelig håndholder og prøver at 
få de tungeste med... det er sådan helt basale ting - jeg vil, jeg 
vil... 


(Fortælleren finder side med tankebobler i rapporten. Læser højt fra tankeboblen.) 


Acceptere hårdknuder i langsommelige arbejdsformer. 

Figur 9: Hårdknuder. Illustration af Heidi Svenningsen Kajita, 2024. 

SCENE 5 


NAK OG 
DIREKTE 
ONTAKT 


Snak, småsnak og direkte kontakt er godt. 


à Kaffe. 


© Det er en del af dit arbejde. 


Ordentlig mad. 


Undgå dårlig nabo-sladder og Facebook (hvor 
WO) folk hidser sig op på forhånd). 


© At sprede viden. 


©) 
NS) 


Spørg om ting på kanten af offidelle møder. 

(Fortælleren står ved en tavle og forklarer. På tavlen står der med kridt og store bog- 
staver: snak, småsnak, direkte kontakt, kodeks, mad & kaffe, besøg, hårdknuder.) 


FORTÆLLEREN 


Ja, i dag skal vi se på de syv punkter til gode arbejdsrelationer 
mellem eksperter og beboere: 


Snak, småsnak og direkte kontakt er godt. Man skal ikke tro, det 
er sådan en universalløsning. 


Kaffe. 


Det er en del af dit arbejde. For direktøren kan ikke sidde og være 
i forsvarsposition, hvis de er dygtige til at lytte. Det samme med 
byggechefen. Hvis de oprigtigt var interesserede i at forstå bebo- 
ernes synspunkter og gjorde det for beboernes skyld — sådan som 
det jo bliver formidlet i dokumenter og interviews og så videre 

— så kan man ikke sidde og være så afvisende over for dét, som 
beboerne så har at sige. 


Det er vigtigt, at der er noget ordentlig mad. Der skal være tid til, 
at man rejser sig op og tager af maden og smalltalker. Vi drikker 
ikke alkohol sammen på møder. 


Undgå dårlig nabo-sladder og Facebook (hvor folk hidser sig 

op på forhånd). Møder borgerne op med høtyve og væbnet til 
tænderne, så spørg dig selv hvorfor. Mange rådgivere siger, de 
gerne vil dialogen, men de kan ikke lide at stå overfor de der bor- 
gere. De er bange for dem. 


At sprede viden — sprede viden om juridiske rettigheder, sprede 
viden om beboerdemokratier, hvordan de fungerer, og sprede 
viden om, hvad der planlægges oppe i organisationerne, og lige- 
som mobilisere en modstand mod det. Når man gør det, så bliver 

man kaldt alle mulige ting; man bliver kaldt naiv, det er noget af 
det mildeste, man kan blive kaldt; man bliver kaldt rygtespreder, 
man bliver kaldt ... hvad var det, borgmesteren kaldte os ... balla- 
demagere ... 


Spørg om ting på kanten af officielle møder. Altså, lige før eller 
efter. Er du oprigtig interesseret? 


Jeg sidder nogle gange ude i opgangene med et bord med kaffe 
og te og nogle småkager. De folk, der bor her, er jo typisk folk, 
som knokler røven ud af bukserne, ikke, og som måske ikke er 
dem, der har tid til at gå ind i bestyrelsesarbejde. Og det er hel- 
ler ikke de nye, såkaldt ressourcestærke, der kommer og lægger 
en masse arbejde — de orker ikke de der tungt, tungt udfordrede 
folk, man dårligt nok kan snakke med, eller ikke kan lave en aftale 
med. 


Andre steder, der har man ligesom på baggrund af beboermøder 
lavet 30 arbejdsgrupper, som hver især kunne arbejde videre 
med de ting, de nu synes var interessante, og det resulterede så- 
dan set i, at man fik lavet et sådan ret bottom-up demokratisk sy- 
stem, hvor man, hvis man vil noget, eller vil ændre noget eller gøre 
noget, så kan man more or less bare gøre det. Det er jo sådan et 
lidt radikalt modsvar på det at være en sort plet på Danmarkskor- 
tet. 


Ja, det var dagens program om arbejdet med det gode liv. Held 
og lykke! 


[31 ] KLAGER I PRAKSIS 


[32 ] KLAGER I PRAKSIS 


SCENE 


LOFTEAR - 
BEJDE 


(Fortælleren løfter med besvær fire -seks tunge ringbind op i armene. Rød i 
hovedet af besværet. Læser op fra et papir, der ligger oven på mapperne Fører 
fingeren hen over siden ord for ord.) 


e 


FORTÆLLEREN 
Hvad står der her? Løftearbejde. 


Det er jo ikke, fordi jeg er blind, jeg kan godt se, at der er 
udfordringer, og det er jo nogle, vi løser lokalt og tager hånd 
om, men jeg kan ikke se, hvorfor man på den måde dømmer 
områder ude, som faktisk udgør en social elevatoreffekt. Det 
er sådan, at den sociale løfteevne i de her områder faktisk er 
højere end de fleste steder i Danmark, og det er jo, fordi der 
både er en målrettet social indsats, og så er der sindssygt res- 
sourcestærke mennesker, der bor her. 


Der kommer nye boliger og nye boligtyper, og der kommer 
private boliger ind, men det er de sociale netværk, som ryger, 
det er de sociale relationer, og det er de netværk, som folk 
har opbygget gennem utallige år, som nedbrydes. [...] Dem, 
jeg måske har mest ondt af, er de danske enker. Det er jo 
frygteligt for dem; mange har boet her siden 7Oerne, nu er de 
alene, fordi de har mistet deres mand, men så har de deres 
netværk her og kommer blandt andet i den lokale pensionist- 
klub, på ture til Tyskland og til julefrokosterne ... Der var en 
beboer, der sagde på det første beboermøde, hvor vi blev 
informeret om [nedrivningerne] tilbage i 2019, at hvis hun 
skulle flytte herfra, så blev det i en etværelses med låg. 

En klar anbefaling — jeg ved ikke, om det er en opsang, det tror 

jeg; men jeg ville gà til arkitektstanden og bede dem tage de her 

diskriminerende, racistiske politikker alvorligt og forholde sig kri- 
tisk til dem. Bare fordi man er arkitekt eller byudvikler, sà er det 
ikke nødvendigvis ensbetydende med, at os, der bor her, ikke har 
en vilje og en ide om, hvordan vores eget liv kunne udvikle sig. 
Så det handler om både at lytte, men også i virkeligheden tage 
alvorligt: Siger man ja til at arbejde for en politik, der er sindssygt 
problematisk og kritiseret af FN og Amnesty? 


[beboere] til at deltage i nogle af de ting — og deltage skal de jo 
ikke gøre for min skyld — men hvis de selv giver udtryk for, at det 
er rart og det har givet dem noget, og så selv kommer og spørger 
om yderligere deltagelse, så er det i hvert fald meget målbart, at 
så vil de gerne mere af dét her. 


(9 Det målbare er, når jeg så qua mange års arbejde formår at få 


Leftearbejde. 
Det er ekstra arbejde. 


(Fortælleren laegger endnu et ringbind oven i de andre.) 

SCENE 7 


IND I 
MASKIN- 
RUMMET 

(Fortælleren står ved et bord og ser på tegninger og næsemasker. Fortælleren skifter 
perspektiv, i takt med at de skifter plads ved bordet og skifter næsemasker fra rollen 
som alvidende fortæller til beboer- og ekspertroller.) 


FORTÆLLEREN (ALVIDENDE) 


I dag skal vi ind i maskinrummet, dvs. der, hvor de tekniske og de- 
signmaessige beslutninger traeffes af forskellige eksperter, som fx 
arkitekter, og nu også deles med beboere. Det, der skal til at ud- 
spille sig her, er det, nogle kalder et Vaerkstedsmede '. Der kom- 
mer et tidspunkt, hvor et projekt sádan set er faerdigt og skal udby- 
des til en entreprenør — der skal det jo bare tegnes færdigt, men 
der sker altså også valg dér, som man ofte ikke har borgerne med 
i, ikke? I det maskinrum kan beboere lære at forstå og påvirke de 
faglige beslutninger direkte i planlægnings- og designredskaber 
såsom plantegninger, modeller, budgetter, arbejdsbeskrivelser, 
beslutningslister, fokuslister, ventelister osv. 


FORTÆLLEREN (BEBOER 1) 


Hey! Vi har hele tiden snakket om, at den der cykelsti, den skulle 
ligge dér. Hvorfor ender I nu med at gøre sådan her alligevel, 
altså lave et sving på den? Det var jo meningen, at den skulle 
løbe dér. 


FORTÆLLEREN (ALVIDENDE) 


Og nu kan I se, NU bliver borgerne taget med ind! ... Altså, der 
kan være nogle ting, der ligesom er tænkt anderledes, end de 
lige kan aflæse, for det er jo ikke altid, at man aflæser tegninger 
og sådan noget helt ens, og så så stiller de måske spørgsmål om, 
hvad her og hvad der og hvorfor det, og så må man lige skrive: 
"Men sådan og sådan” ... Så okay, nu skal vi se hvad de vil 
vaegte mest her? 

FORT/ELLEREN (EKSPERT 1) 


Det, | nu skal forstå, er, at man kan se denne her problemstilling 
ud fra et trafiksikkerheds-perspektiv, man kan se det i relation til 
vandhåndtering, man kan se det som et biodiversitetsproblem, 
man kan se det ud fra et politisk ønske om, at vi ikke må nedlæg- 
ge parkeringspladser ... 


FORT/ELLEREN (ALVIDENDE) 


Hov, vi husker lige ikke at tale ned. 


FORT/ELLEREN (EKSPERT 1) 


Nåh ja, undskyld. Det, jeg mente, er: Man kan se det ud fra alle 
de der forskellige perspektiver — som jo er det, der i en afvejning 
af en masse forskellige hensyn former nogle løsninger, ikke? 


FORTÆLLEREN (BEBOER 2) 


Helt cool. Det bliver bare lidt langt i spyttet. 


FORTÆLLEREN (EKSPERT 2) 


Vi er 50 procent projekterende og 50 procent drift, ikke, så forde- 
len ved at sidde sådan... sådan et sted her, er jo, at man har den 
kontinuerlige kontakt på en eller anden måde; man forlader ikke 
et byggeprojekt, når det er færdigt. Men jo også at... 


FORTÆLLEREN (BEBOER 3) 


Som beboere ud til det her kryds er det vigtigste for os, at børnene 
ikke løber ud på gaden, når de skal hentes med bussen. 


FORTÆLLEREN (BEBOER 4) 


Og det er vigtigt, at der bliver plads til traeer. 

FORT/ELLEREN (EKSPERT 3) 


Selve byggeprocessen bliver det, der tilskriver projektet vaerdi for 
beboere omkring denne her gård. For det var jo udskolingselever 
fra 7. til 9. klasse, som arbejdede med den sociale helhedsplan 
gennem socialforvaltningen i de her lommepenge-jobs. 


FORTÆLLEREN (ALVIDENDE) 
(Smilende, jokende) 
Se! Nu kommer beboernes stemme ligesom ind i paletten af af- 
vejninger. 


FORTÆLLEREN (BEBOER 5) 


Man er nødt til, synes jeg, at kræve noget over for de her ingeniø- 
rer og arkitekter og sige til dem: "Det, I laver, er fandme ikke godt 
nok!” 


FORTÆLLEREN (ALVIDENDE) 


Hov hov, tal lige pænt. Husk vores mødekodeks, Beboer 5! 


FORTÆLLEREN (BEBOER 5) 
Nåh ja, undskyld. 


FORTÆLLEREN (ALVIDENDE) 


Nu skal vi tage stilling til, hvordan den her cykelsti skal føres igen- 
nem parken. Skal den ligge her, eller skal den ligge der? 


FORTÆLLEREN (ALVIDENDE) 


Nu diskuterer de alle tingene, stille og roligt, med de faglige og 
politiske spørgsmål, der også skal tages hensyn til. Hvad er det 
egentlig, der sker, når den beboerdemokratiske, naboskabende 
udvikling skal oversættes til et professionaliseret sprog? Så kan 
der gå enormt mange ting galt, har vi oplevet. Men her blan- 
des det. Et maskinrum — der drives af mennesker med menne- 


sker. Skønt, ikke? 

Figur 10-16 s. 42-48. Naesemasker til ekspert- og beboerklagere. Illustration af Heidi Svenningsen Kajita, 2024. 

SCENE 


KONTINU- 
ITET I SU- 
PERKAPPE 


(Fortælleren, på samme kontor som i scene I. Taler i telefon med udsigt hen mod 
døren.) 


FORTÆLLEREN 


(I telefonen) 
Der er en utrolig stærk kontinuitet i forhold til klagepunkterne, kon- 
fliktpunkterne. Folk går for eksempel virkelig meget op i skrald, og 
det har de gjort i 50 år. 


(Åbner rapporten og fæstner blikket ved en side.) 


Rigtig mange almene boligområder er jo blevet forsøgt fornyet og 
forbedret, faktisk, siden 80erne. Fremfor at vi bare gentager og 
gentager og gentager, hvad så med en bedre forståelse for, hvad 
kan man sige, de historiske omstændigheder og processer, der på 
en eller anden måde har ført os hertil, og også skabt den lokale 
kultur. ... Det her ideal om beboerdeltagelse, hvor forankret det er 
i en dansk kontekst ... Det er et selvfølgeligt mål, at alle indgår i en 
eller anden form for struktureret faellesskabsaktivitet; om du er med 
i kortklubben, eller du indgår ... Det er et problem, når folk ikke 
engagerer sig ... Det er jo bare en selvfølgelighed, at sådan skal 
det være i den almene boligsektor. Men der er jo ikke nogen, der 
har spurgt, hvordan det kan være, at den her selvfølgelighed er 
blevet en selvfølgelighed? 


(Til kameraet) 
Og alt det her med inddragende planlægning, det er jo ikke no- 
get, vi har opfundet i nullerne. Det har jo en lang tradition. 


(Ser hen mod døren) 
Og hvor der er deltagelse, er der brok og klager. 


Men på et eller andet tidspunkt er man måske nødt til at finde løs- 
ninger, ikke? 

(Ser ind i computerskærmen) 
Hele den her tanke om at lytte ра hinanden og snakke sammen 
og finde ud af, hvordan den solidariske bys udvikling ser ud i vir- 
keligheden, det tror jeg faktisk, at arkitektstanden og dem, der har 
indflydelse på det, skal tage alvorligt. I stedet for at lade sig synke 
ned i de forståelser, som i hvert fald … ja, politikere med flere for- 
søger at tegne. De skal simpelthen turde glide med ind i det åbne 
sår, og det er ikke nødvendigvis et rart sted, men det er et demo- 
kratisk sted. 


(Til kameraet) 
Jeg ved ikke, om jeg tør. 


(Ser i rapporten.) 


Det var vist lidt af den samme dans, medarbejderne i den sociale 
helhedsplan oplevede. På den ene side ville de jo rigtig gerne 
hjælpe beboerne og understøtte alt det lokale initiativ, der var, 
men på den anden side var de rigtig bange for at blive fyret, fordi 
boligforeningen jo var deres arbejdsgiver. 


Der var lavet verdens bedste helhedsplan, hvor man havde gjort 
alt, hvad sociologer, antropologer og byplanlæggere havde sagt 
man skulle gøre, og havde også fået beboernes opbakning og al- 
les opbakning ... Og så skal der lige rives dobbelt så meget ned. 
Det synes jeg var virkelig destruktivt. Det synes jeg er at udvise helt 
utidig disrespekt for beboerne. 


(Voiceover mens fortælleren lytter i telefonen og begynder at pakke tegninger sam- 
men og rydde op.) 


Jeg talte også .. til... en demonstration på Christiansborg Slots- 
plads i december. Jeg stillede mig op på blokvognen dér, og det 
var en sjov oplevelse — at tale imod nedrivninger. Det er noget, 
jeg gør, fordi, jeg har arbejdet med bæredygtighed i så mange 

år, og så også med renovering, og så synes jeg, at det er ... vir- 
kelig forkert, at man kobler eller rettere frakobler socialpolitikken 
fra klimapolitikken, eller at bolig-, social- og indvandrerpolitikken 
ikke hænger sammen med klimapolitikken. Altså, jeg synes ikke, 
man kan tillade sig at vælge at rive 3600 boliger ned, uden at 
det er vurderet klimamæssigt. Det er jo en enorm ekstra CO2-be- 
lastning. Hvis man nu bare havde revet det ned og ikke erstattet 
det med nyt, så kunne det være okay for klimaet, men når man så 
bygger nyt i stedet for og man bygger det nye i beton og mursten, 
så synes jeg, det er et problem. Bæredygtighedsbegrebet handler 
jo ikke kun om den grønne omstilling; det handler også om en so- 
cial omstilling. Og det handler måske også om en økonomisk om- 
stilling i virkeligheden. Som den store overligger. Så det er noget 
med at snakke bæredygtighed i bredere perspektiver. 


Jeg gider ikke være bange for nej'et. 


(Fortælleren ser bange mod computerskærmen — kommer der mon vrede mails?) 


Jeg gider ikke være bange for kritikken, og jeg gider ikke være 
bange for den modstand, der ligger dér. Det kraever lidt, at jeg ta- 
ger min supermandskappe på og siger: Nå, men det er ikke mig, 
de er sure på. Hvorfor står de dér og er sure — eller hvad er det, 
der sker her? Er det noget, der skal løses, hvornår skal det løses, 
og hvor skal det løses henne? 


(Til kameraet) 


Men, ja, en kritik eller en modstand kan jo også handle om noget 
andet. Det kan være noget processuelt, der er gået galt. Så der 
ligger noget i ikke at pakke det der ‘nej’ væk. 


(Ser mod døren.) 


Man bliver nødt til at se på nej “et. 


(Fortælleren tager sin superkappe på og går ud ad døren.) 

Lav dit eget haefte: 


3 


Udskriv haeftets Find en stor elastik 

sider dobbeltsidet pû 

liggende A4-papir 

-9-0 

Fold siderne Sæt siderne Hold siderne 
sammen sammen med elastik 

Back cover: Figur 17. "nej'et". Illustration af Heidi Svenningsen Kajita, 2024. 


”Jeg gider ikke være bange for kritikken, og 
jeg gider ikke være bange for den modstand, 
der ligger dér. Det kræver lidt, at jeg tager min 
supermandskappe på og siger: Nå, men det er 
ikke mig, de er sure på. Hvorfor står de dér og 
er sure - eller hvad er det, der sker her? Er det 
noget, der skal løses, hvornår skal det løses, og 
hvor skal det løses henne? ” 

